מדינת ישראל נ' ל. - פסקדין
מיקומך באתר: עמוד ראשי >> חיפוש פסקי-דין >> מדינת ישראל נ' ל.
מדינת ישראל נ' ל.
4023-12-14
נגד הנאשם הוגש כתב אישום המייחס לו עבירה של נהיגה בשכרות בניגוד לסעיף 62(3) לפקודת התעבורה [נוסח חדש], התשכ"א – 1961 (להלן: "פקודת התעבורה").
הנאשם הודה והורשע בכך שביום 15.11.14 נהג בשכרות בכמות של 855 מק"ג בליטר אויר נשוף שהינה פי שלוש מהמותר.
הנאשם יליד 1981 נוהג משנת 2002 ולחובתו 15 הרשעות תעבורה קודמות. בשנת 2009 הורשע בעבירות של נהיגה בשכרות יחד עם נהיגה בזמן פסילה . בנוסף לחובת הנאשם 4 הרשעות נוספות בנהיגה בזמן פסילה מהשנים 2003, 2009 ו- 2010.
לנאשם עבר פלילי הכולל הרשעות בעבירות אלימות אחרונה משנת 2014.
לבית המשפט הוגשו שלושה תסקירים המפרטים בהרחבה את הליכי השיקום אותם עבר הנאשם מאז הופנה לשירות המבחן עקב הרשעתו בתיק זה . תסקיר מיום 11.5.16 תסקיר מיום 1.9.16 ותסקיר מיום 15.1.17.
שירות המבחן התרשם כי הנאשם שהיה מכור לסמים ואלכוהול מזה שנים רבות עובר תהליכי טיפול ושיקום משמעותיים.
הנאשם עבר תהליך גמילה בסיסי ראשוני באישפוזית במשך כחודש ולאחר מכן שולב במרכז יום לטיפול בנפגעי סמים. הנאשם שיתף פעולה באופן מלא בטיפול האינטנסיבי שעבר, גילה מוטיבציה גבוהה לסיימו ולשמור על ניקיון מסמים. במקביל השתתף הנאשם בטיפול פרטני אצל עובד סוציאלי בעמותת "אפשר" .
לאחר סיום הטיפול במסגרת מרכז היום אותו סיים הנאשם בהצלחה, המשיך הנאשם את הטיפול ביחידה העירונית "של"מ" הכולל שיחות פרטניות מדי שבוע ומסירת בדיקות שתן לאיתור שרידי סם פעמים בשבוע.
על פי דיווח העובדת הסוציאלית עולה כי הנאשם מגיע בקביעות לשיחות וכל בדיקות השתן שמסר נקיות.